jkorsvik/nowiki_second_scrape_merged huggingface dataset:
Sør-Korea under Paralympiske sommerleker 2008

Sør-Korea sendte en tropp til Paralympiske sommerleker 2008 i Beijing i Kina. Landets tropp besto av 79 utøvere og 54 delegasjonsmedlemmer. Troppens mål var å ende på 14.-plass eller bedre på medaljestatistikken. Blant deltakerne var verdensrekordholderne Park Jong-chul i styrkeløft, Min Byeong-oen i svømming og Hong Suk-man i friidrett.


== Se også ==
Paralympiske sommerleker 2008


== Eksterne lenker ==
Paralympiske sommerleker 2008 – offisiell nettside
Den internasjonale paralympiske komité
Sør-Koreas paralympiske komité
Resultater hos paralympic.org
Vera Holte

Vera Holte (født 23. februar 1972) er en norsk skuespiller. Hun debuterte som 13-åring i 1985 med hovedrolle i spillefilmen og TV-serien Nattseilere. Hun har senere hatt roller i tv-serien Monster (NRK, 2017), tv-serien Øyevitne (NRK) og spillefilmen På bølgelengde (2011, Nordås Film) 


== Utdannelse ==
Holte er skuespillerutdannet fra Lee Strasberg Institute i London og er utdannet lektor med hovedfagsoppgave fra NTNU om skuespillerens arbeid i Method Acting (Lee Strasberg, Stella Adler, Sanford Meisner). Hun har undervist i teater ved Norsk Skuespillerinstitutt, Produsentstudiet i Harstad, Norges teknisk-naturvitenskapelige universitet (NTNU), Høgskulen i Volda, Høgskolen i Bodø, Høgskolen i Harstad og UiT Norges arktiske universitet.  
I 2015 ble hun sertifisert som skuespiller-coach i Ivana Chubbuck-teknikken av Ivana Chubbuck og Ivana Chubbuck Studio, og har sammen med to andre Chubbuck-coacher etablert sin egen virksomhet i Oslo under navnet Chubbuck Norway.


== Stipender ==
I 2007 fikk hun Statens arbeidstipend for nyetablerte kunstnere, og i 2008, 2016, 2017 fikk hun Statens kunstnerstipend.


== Kunstnerisk virke ==
Vera Holte har siden 2004 drevet Holte Produksjoner, og har vært produsent og skuespiller for teaterforestillingene: Jakten på den forsvunne buksa!, Prinsessa som gikk til jordas hjerte, Nummer To – Tre elskerinner forteller én historie,  Jenta, mammaen og søpla, Biblioteksmysterier, Anna Elisabeths dagbok, Tida tok meg i handa.


== Referanser ==


== Eksterne lenker ==
(en) Vera Holte på Internet Movie Database 
(en) Vera Holte hos The Movie Database 
(en) Vera Holtes hjemmeside - besøkt 28. juni 2018
Ivar Mathisen (padler)

Ivar Mathisen (født 14. juni 1920 i Bærum, død 7. oktober 2008) var en norsk padler som deltok i de olympiske leker 1948 i London og 1952 i Helsingfors.
Mathisen vant en olympisk sølvmedalje i padling under Sommer-OL 1948 i London. Han kom på andreplass i K2 10 000 meter sammen med Knut Østby bak svenskene Gunnar Åkerlund og Hans Wetterström. På K2 1000 meter ble de nummer fire.
Han vant kongepokalen i 1950.


== OL-medaljer ==
1948  London -   Sølv i padling, K2 10 000 meter


== Medaljer i norske mesterskap ==


== Se også ==
Norgesmesterskapet i enerkajakk
Norgesmesterskapet i toerkajakk


== Referanser ==


== Eksterne lenker ==
(en) Ivar Mathisen – Olympedia 
(en) Ivar Mathisen – Sports-Reference (OL-resultater – arkivert)
Ivar Mathisen

Ivar Mathisen er navnet til flere personer:

Ivar Mathisen (padler), OL-deltaker i 1948
Ivar Mathisen (1921–2008), politiker
Incredible String Band

Incredible String Band var et psykedelisk folkband fra Skottland som begynte i 1965. Bandet ble dannet av Clive Palmer, Robin Williamson og Mike Heron i Edinburgh.Etter at Palmers sluttet allerede i 1966 opptrådte Williamson og Heron som en duo, senere forsterket av andre musikere.
De var en av artistene som opptrådde på Woodstockfestivalen i 1969.Bandet fikk en stor tilhengerskare, særlig med albumene The 5000 Spirits or the Layers of the Onion, The Hangman's Beautiful Daughter og Wee Tam and the Big Huge. 
De blir ansett som pionere innenfor sjangeren, gjennom å integrere et stort utvalg av tradisjonelle musikkformer og instrumenter, i utviklingen av verdensmusikk.De fikk mange fans før de la opp i 1974. De gjorde et come-back i 1999 med skiftende besetninger og sluttet igjen i 2006.


== Diskografi ==
The Incredible String Band (Elektra, 1966)
The 5000 Spirits or the Layers of the Onion (Elektra, 1967)
The Hangman's Beautiful Daughter (Elektra, 1968)
Wee Tam and The Big Huge (Elektra, 1968) Utgitt som to separate album.
Changing Horses (Elektra, 1969)
I Looked Up (Elektra, 1970)
U (Elektra, October 1970)
Be Glad for the Song Has No Ending (Island, 1971)
Relics (Elektra samlealbum)
Liquid Acrobat as Regards the Air (Island, 1971)
Earthspan (Island, 1972)
No Ruinous Feud (Island, 1973)
Hard Rope and Silken Twine (Island, 1974)
Seasons They Change (Island samlealbum, 1976)
BBC Radio 1 Live On Air (1991)
BBC Radio 1 Live In Concert (1992)
The Chelsea Sessions 1967 (1997, CD)
Nebulous Nearnesses (2004, CD)
Across The Airwaves: BBC Radio Recordings 1969-74 (2007, CD)


== Singler (bare i Storbritannia) ==
Way Back In The 1960s / Chinese White (Elektra, 1967)
Painting Box / No Sleep Blues (Elektra, 1967)
Big Ted / All Writ Down (Elektra, 1969)
This Moment / Black Jack Davy (Elektra, 1970)
Black Jack David / Moon Hang Low (Island, 1972)
At The Lighthouse Dance / Jigs (Island, 1973)


== Referanser ==


== Eksterne lenker ==
(en) Incredible String Band på Discogs 
(en) Incredible String Band på MusicBrainz 
(en) Incredible String Band på Spotify 
(en) Incredible String Band på Songkick 
(en) Incredible String Band på AllMusic
Charles Burdette

Cornelius Lonzo Burdette (født 6. november 1878 i Sandstone, Vest-Virginia, død 30. april 1955 i Charleston, Vest-Virginia) var en amerikansk skytter som deltok i de olympiske leker 1912 i Stockholm.
Burdette ble olympisk mester i skyting under OL 1912 i Stockholm. Han var med på det amerikanske laget som vant armégevær lagskyting med 1687 poeng foran Storbritannia med 1602. De andre på laget var Allan Briggs, Harry Adams, John Jackson, Carl Townsend Osburn og Warren Sprout. Det var ti lag som deltok og det var seks mann på hvert lag, konkurransen ble avviklet 29. juli 1912. Hver deltaker skjøt 15 skudd på hver av distansene 200-, 400-, 500- og 600 meter.  Burdette skjøt totalt 288 poeng som var det beste resultatet på det amerikanske laget.


== OL-medaljer ==
1912  Stockholm –  Gull i skyting, armégevær lagskyting (USA)


== Referanser ==


== Eksterne lenker ==
(en) Charles Burdette – Olympedia 
(en) Charles Burdette – Sports-Reference (OL-resultater – arkivert) 
(en) Charles Burdette – databaseOlympics.com (arkivert)
Allan Briggs

Allan Lindsay Briggs (født 14. februar 1873  i Bridgeport, Connecticut død 12. november 1951) var en amerikansk skytter som deltok i de olympiske leker 1912 i Stockholm.
Briggs ble olympisk mester i skyting under OL 1912 i Stockholm. Han var med på det amerikanske laget som vant armégevær lagskyting med 1687 poeng foran Storbritannia med 1602. De andre på laget var Charles Burdette, Harry Adams, John Jackson, Carl Townsend Osburn og Warren Sprout. Det var ti lag som deltok og det var seks mann på hvert lag, konkurransen ble avviklet 29. juli 1912. Hver deltaker skjøt 15 skudd på hver av distansene 200-, 400-, 500- og 600 meter.  Briggs skjøt totalt 283 poeng som var det nest beste resultatet på det amerikanske laget.


== OL-medaljer ==
1912  Stockholm –  Gull i skyting, armégevær lagskyting (USA)


== Referanser ==


== Eksterne lenker ==
(en) Allan Briggs – Olympedia 
(en) Allan Briggs – Sports-Reference (OL-resultater – arkivert) 
(en) Allan Briggs – databaseOlympics.com (arkivert)
Harry Adams

Harry Lester Adams (født 1. oktober 1880 i Massachusetts, død 16. februar 1960) var en amerikansk skytter som deltok i de olympiske leker 1912 i Stockholm og 1920 i Antwerpen.
Adams ble olympisk mester i skyting under OL 1912 i Stockholm. Han var med på det amerikanske laget som vant armégevær lagskyting med 1687 poeng foran Storbritannia med 1602. De andre på laget var Charles Burdette, Allan Briggs, John Jackson, Carl Townsend Osburn og Warren Sprout. Det var ti lag som deltok og det var seks mann på hvert lag, konkurransen ble avviklet 29. juli 1912. Hver deltaker skjøt 15 skudd på hver av distansene 200-, 400-, 500- og 600 meter.  Adams skjøt totalt 283 poeng som var det nest beste resultatet på det amerikanske laget.


== OL-medaljer ==
1912  Stockholm –  Gull i skyting, armégevær lagskyting (USA)


== Referanser ==


== Eksterne lenker ==
(en) Harry Adams – Olympedia 
(en) Harry Adams – Sports-Reference (OL-resultater – arkivert) 
(en) Harry Adams – databaseOlympics.com (arkivert)
Nylænde (Oslo)

Nylænde (1–23, 6–10) er en gate og et borettslag på Lambertseter i Oslo. Navnet «Nylænde» er etter det norske tidsskriftet Nylænde, med Gina Krog som redaktør. Parallellgata til «Nylænde» heter «Gina Krogs vei». Gata går også i parallell med et nærliggende skogholt med tursti som går forbi stedet der hoppbakkene kjent som «Bekkelagsbakkene» lå før.


== Borettslaget ==
Nylænde borettslag består av 368 leiligheter fordelt på 18 bygninger. Det drives av OBOS. Borettslaget er på 43 352 m², og ligger i Gina Krogs vei, Lambertseterveien, Nylænde og Østerlisvingen. Den første familien flyttet inn i 1954.


== Litteratur ==
Knut Are Tvedt, red. (2010). «Nylænde406». Oslo byleksikon (5. utg.). Oslo: Kunnskapsforlaget. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (N)». Oslo kommune. Arkivert fra originalen 29. juli 2014. Besøkt 22. august 2015. 
Nylænde borettslag
St. Patricks-ordenen

St. Patricks-ordenen (engelsk: Order of St. Patrick, egentlig The Most Illustrious Order of Saint Patrick) er en britisk ridderorden for Irland. Ordenen ble grunnlagt i 1783 av Georg III. Utnevnelse av riddere av St. Patrick varte frem til 1921, da mesteparten av Irland ble uavhengig i form av Den irske fristaten. Selv om ordenen fortsatt eksisterer, har det ikke blitt utnevnt noen nye riddere av St. Patrick siden 1936, og den siste overlevende ridderen, prins Henry, hertug av Gloucester, døde i 1974. Dronningen står likevel igjen som overhode for ordenen, og en stormester, Ulster King of Arms (nå kombinert med Norroy King of Arms), eksisterer fortsatt. St. Patrick er ordenens skytshelgen; dens motto er Quis separabit?, som er latin for «Hvem kan skille oss?»: en hentydning til Vulgata-oversettelsen av Rom. 8:35, «Hvem kan skille oss fra Kristi kjærlighet?»De fleste britiske ridderordener omfatter hele kongedømmet, men de tre mest fornemme har tilknytning til bare ett konstituerende land. St. Patricks-ordenen, som tilhører Irland, er den yngste og minst fornemme ordenen i rekken. Den tilsvarende i England, Hosebåndsordenen, er den eldste dokumenterte ridderordenen i Storbritannia, med sine røtter tilbake til midten av 1300-tallet. Skottlands tilsvarende orden er Tistelordenen, som i sin moderne form har eksistert siden 1687.
St. Patricks-ordenen oppnådde internasjonal oppmerksomhet i 1907, da dens insignier, best kjent som de irske kronjuvelene, ble stjålet fra Dublin Castle like før et besøk av kong Edvard VII, som var ordensherre. Insigniene har siden ikke kommet til rette.


== Referanser ==
John Jackson

John E. Jackson (født 14. februar 1885 i Lincoln, Illinois død 17. juni 1971 i Fairfield, Iowa) var en amerikansk skytter som deltok i de olympiske leker 1912 i Stockholm.
Jackson ble olympisk mester i skyting under OL 1912 i Stockholm. Han var med på det amerikanske laget som vant armégevær lagskyting med 1687 poeng foran Storbritannia med 1602. De andre på laget var Charles Burdette, Allan Briggs, Harry Adams, Carl Townsend Osburn og Warren Sprout. Det var ti lag som deltok og det var seks mann på hvert lag, konkurransen ble avviklet 29. juli 1912. Hver deltaker skjøt 15 skudd på hver av distansene 200-, 400-, 500- og 600 meter.  Jackson skjøt totalt 279 poeng som var det fjerde beste resultatet på det amerikanske laget.


== OL-medaljer ==
 1912  Stockholm – Gull i skyting, armégevær lagskyting  USA
 1912  Stockholm – Bronse i skyting, 600 meter frigevær  USA


== Referanser ==


== Eksterne lenker ==
(en) John Jackson – Olympedia 
(en) John Jackson – Sports-Reference (OL-resultater – arkivert) 
(en) John Jackson – databaseOlympics.com (arkivert)
Warren Sprout

Warren Austin Sprout (født 3. februar 1874 i Picture Rocks, Pennsylvania, død 23. august 1945 i Westfield, New Jersey) var en amerikansk skytter som deltok i de olympiske leker 1912 i Stockholm.
Sprout ble olympisk mester i skyting under OL 1912 i Stockholm. Han var med på det amerikanske laget som vant armégevær lagskyting med 1687 poeng foran Storbritannia med 1602. De andre på laget var Charles Burdette, Allan Briggs, Harry Adams, Carl Townsend Osburn og John Jackson. Det var ti lag som deltok og det var seks mann på hvert lag, konkurransen ble avviklet 29. juli 1912. Hver deltaker skjøt 15 skudd på hver av distansene 200-, 400-, 500- og 600 meter.  Sprout skjøt totalt 276 poeng som var det svakeste resultatet på det amerikanske laget.


== OL-medaljer ==
1912  Stockholm –  Gull i skyting, armégevær lagskyting (USA)
1912  Stockholm –  Bronse i skyting,  25 meter rifle bevegelig mål lagskyting (USA)
1912  Stockholm –  Bronse i skyting, 50 meter rifle lagskyting (USA)


== Eksterne lenker ==
(en) Warren Sprout – Olympedia 
(en) Warren Sprout – Sports-Reference (OL-resultater – arkivert) 
(en) Warren Sprout – databaseOlympics.com (arkivert)
Carl Osburn

Carl Townsend Osburn (født 5. mai 1884 i Jacksontown Ohio, død 28. desember 1966 i Saint Helena, California) var en amerikansk skytter som deltok i flere olympiske leker 1912 i Stockholm, 1920 i Antwerpen og 1924 i Paris.
Osburn ble olympisk mester i skyting under OL 1912 i Stockholm. Han var med på det amerikanske laget som vant armégevær lagskyting med 1687 poeng foran Storbritannia med 1602. De andre på laget var Charles Burdette, Allan Briggs, Harry Adams, Warren Sprout og John Jackson. Det var ti lag som deltok og det var seks mann på hvert lag, konkurransen ble avviklet 29. juli 1912. Hver deltaker skjøt 15 skudd på hver av distansene 200-, 400-, 500- og 600 meter.  Osburn skjøt totalt 278 poeng som var det nest svakeste resultatet på det amerikanske laget. Åtte år senere, OL 1920 i Antwerpen, vant han fire gull- en sølv- og en bronsemedalje.


== OL-medaljer ==
1912  Stockholm –  Gull i skyting, armégevær lagskyting (USA)
1920  Antwerpen –  Gull i skyting, 300 meter armégevær stående
1920  Antwerpen –  Gull i skyting, 300 meter armégevær liggende
1920  Antwerpen –  Gull i skyting, 300 og 600 meter armégevær liggende
1920  Antwerpen –  Gull i skyting, frigevær
1912  Stockholm –  Sølv i skyting, 600 meter frigevær
1912  Stockholm –  Sølv i skyting, 300 meter armégevær, tre stillinger
1920  Antwerpen –  Sølv i skyting, 300 meter armégevær stående
1924  Paris –  Sølv i skyting, 600 meter frigevær
1912  Stockholm –  Bronse i skyting, 50 meter rifle lagskyting (USA)
1920  Antwerpen –  Bronse i skyting, 100 meter løpende hjort enkeltskud


== Eksterne lenker ==
(en) Carl Osburn – Olympedia 
(en) Carl Osburn – Sports-Reference (OL-resultater – arkivert) 
(en) Carl Osburn – databaseOlympics.com (arkivert)
Sypressfuruslekten

Sypressfuruslekten (latin: Actinostrobus) er en slekt av busker og lave trær i sypressfamilien (Cupressaceae). De kan bli opp til 8 meter høye, og vokser kun i det vestre Australia. Slekten har tre arter.
De unge nålene er inntil 2 cm lange og myke, mens modne skudd har skjellaktige, tettsittende nåler som er mindre – inntil 8 mm lange. Nålene er plassert i seks rekker langsmed kvisten.
Alle artene er endemiske til vestre Australia. Den mest nærstående slekten er Callitris, som vokser i større deler av Australia.


== Arter ==
Actinostrobus acuminatus eller «Dwarf Cypress», inntil 4,5 meter høy
Actinostrobus arenarius 
Actinostrobus pyramidalis eller «Swan River Cypress», «Swamp Cypress» , inntil 8 meter høy, lukkede kongler, brannspreddIngen av artene er utrydningstruet.


== Eksterne lenker ==
(en) Sypressfuruslekten i Encyclopedia of Life 
(en) Sypressfuruslekten i Global Biodiversity Information Facility 
(en) Sypressfuruslekten hos NCBI 
(en) Sypressfuruslekten hos The International Plant Names Index 
(en) Sypressfuruslekten hos Tropicos 
(en) Kategori:Actinostrobus – bilder, video eller lyd på Wikimedia Commons 
Actinostrobus – detaljert informasjon på Wikispecies
Edmund Schilvold

Edmund Schilvold er en norsk skribent, forfatter og fotograf. 
I 2007 ble han tildelt Moss kommunes kulturstipend. Schilvold har også drevet med fotokurs.


== Bibliografi ==
For alltid Jeløy. En hyllest til Oslofjordens perle (2006) ISBN 978-82-997398-0-1
På lengselens gåtefulle vei. Dikt og epistler om livet, kjærligheten og det evige (2008) ISBN 978-82-997398-1-8


== Referanser ==


== Eksterne lenker ==
Hjemmeside
Especialidades Cervecera

Especialidades Cerveceras var et meksikansk bryggeri som holdt til i Apodaca i delstaten Nuevo León. Bryggeriet var veldig godt kjent for ølmerket ). 
I 2005 ble bryggeriet solgt til storkonsernet Fomento Económico Mexicano, S.A. de C.V og produksjonen av Casta ble dermed flyttet til Cervecería Cuauhtémoc Moctezuma i Monterrey. Merkevaren opphørte da å eksistere.
Tasmaniasypresslekten

Tasmaniasypresslekten (latin: Athrotaxis) er en slekt av busker og lave trær i sypressfamilien (Cupressaceae). Enkelte forskere regner den til en egen familie Taxodiaceae med 2 slekter og 17 arter, men dette er ikke allment anerkjent. De kan bli opp til 8 meter høye, og vokser kun i høyereliggende områder på vestre Tasmania. Slekten har to–tre anerkjente arter.
Artene når 10–30 meter, sjelden 40 meters høyde, og eviggrønne. Stammen kan nå 1,5 m diameter. Konglene er ovale eller runde, og modner 7–9 måneder etter pollinasjonen. Hannkonglene er små og sprer pollen om våren.


== Arter ==
De sannsynlige, men noe omstridte artene innen tasmaniasypressene, er:

Athrotaxis cupressoides – «Smooth Tasmanian Cedar», barken fint strimlet, kronen slank pyramideformet og åpen, skjellblader 3–5 mm, tett på kvistene, 10–15 mm grønne frøkongler med tette skjell, små gulbtrune hannkongler.
Athrotaxis selaginoides ' «King William Pine», kronen stutt pyramideformet, krummede nåler 8–14 mm, utstående på kvisten med klart hvite stomatabånd under, 20–30 mm kongler, dekkende skjell. Store trær har blitt hogd for tømmer. Likner på Cryptomeria japonica.
Athrotaxis laxifolia – «Summit Cedar», inntil 20 m høy, åpen krone høyt oppe på enkel stamme, nåler 4–6 mm mangler hvite stomatabånd, bare delvis utstående, 15–25 mm brune kongler, middels eller ikke-dekkende skjell. Muligens en hybrid.Tidligere ble artene intensivt hogd, på grunn av sin parfymerte og kvaerike, selv-impregnerende karakter. Nå er treet først og fremst et park- og hagetre lokalt.


== Eksterne lenker ==
(en) Tasmaniasypresslekten i Encyclopedia of Life 
(en) Tasmaniasypresslekten i Global Biodiversity Information Facility 
(en) Tasmaniasypresslekten hos Fossilworks 
(en) Tasmaniasypresslekten hos NCBI 
(en) Tasmaniasypresslekten hos The International Plant Names Index 
(en) Tasmaniasypresslekten hos Tropicos 
(en) Kategori:Athrotaxis – bilder, video eller lyd på Wikimedia Commons 
Athrotaxis – detaljert informasjon på Wikispecies
Cecilie Seiness

Cecilie Nyborg Seiness (født 18. januar 1972) er en norsk redaktør, journalist og forfatter.Seiness arbeider til daglig som forlagsredaktør, fakta og dokumentar i Samlaget. Tidligere var hun i flere år journalist i avisen Dag og Tid. Hun har skrevet bøkene Livsmot, Mor og Poet på Guds jord. Den sistnevnte boken er en biografi om Jon Fosse, som hun var redaktør for i en årrekke.


== Bibliografi ==
2009 Jon Fosse. Poet på Guds jord (Det Norske Samlaget), – ISBN 978-825-217-2522
2003 Mor – ISBN 9788252160390 – en skildring av forfatterens egen opplevelse av å følge sin mor gjennom kreftsykdom og frem til livets slutt
2001 Livsmot – ISBN 9788252156928 – en bok om sterke kvinner, som alle hadde store livsprosjekt – kvinner som satset alt på det de trodde på


== Referanser ==
De Historiske Hotel og Spisesteder

De Historiske Hotel og Spisesteder er en medlemskapsbasert næringslivsorganisasjon der hoteller og restauranter med bygninger av verneverdig betydning er samlet. Et medlemskap er regnet som et kvalitetsstempel for bedriften, men setter samtidig krav og forventninger til kvalitet, arkitektur og bevaring av historiske verdier. Organisasjonen er internasjonalt forankret gjennom Historic Hotels of Europe og Historic Hotels of America, som er støttet av National Trust for Historic Preservation.


== Historiske hoteller i Norge ==


== Historiske restauranter og spisesteder i Norge ==


== Eksterne lenker ==
Offisielt nettsted
Alfred Fidjestøl

Alfred Fidjestøl (født 1. november 1973 i Bergen) er en norsk journalist, filosof, biograf og sakprosaforfatter. Han er utdannet cand. philol. med filosofi som hovedfag fra Universitetet i Oslo. 


=== Språkprisen 2017 ===
I 2014 ga han ut en bok om sjimpansen Julius til svært gode anmeldelser. Språkrådet tildelte Fidjestøl Språkprisen 2017 for boken Nesten menneske. Biografien om Julius, som var utgitt på Samlaget forlag. Prisen ble overrakt på Litteraturhuset i Oslo.Biografien om Julius har også blitt utgitt utenfor Norge. På engelsk har den fått tittelen Almost Human. The Story of Julius, the Chimpanzee Caught between Two Worlds.I 2019 ga Samlaget ut en ny bok av Fidjestøl om sjimpansen. Den nye boken Som ein bror : historia om sjimpansen Julius var rettet mot barn i alderen 9 til 12 år som primær målgruppe.


== Bibliografi ==
Hans Jonas, en introduksjon til den tyske filosofen Hans Jonas' bidrag til moderne filosofi – 2004. ISBN 9788215005485
Eit halvt liv, ein biografi om Per Sivle. Samlaget, 2007. ISBN 9788252166514
Trass alt. Det norske teatret 1913–2013 Dramatiske scener frå 100 års teatereventyr, Samlaget, 2013. ISBN 9788252178753
Frå Asker til Eden; historia om Askerkretsen, det intellektuelle miljøet rundt Arne Garborg og Hulda Garborg – Samlaget, 2013
Eit eige rom. Norsk Kulturråd 1965–2015, Samlaget, 2015
Nesten menneske : Biografien om Julius, Samlaget, 2017
Lyden av Oslo. Oslo-Filharmonien 1919-2019, Cappelen Damm, 2019
Som ein bror : historia om sjimpansen Julius, Samlaget, 2019
Mine kamper : Biografien om Drillo, Gyldendal, 2020
Biografien om Georg Johannesen, Samlaget, 2022. ISBN 978-82-521-8769-4


== Priser og nominasjoner ==

Ole Vig-prisen – 2008
Nominert til Brageprisen – 2013 for boken Trass alt.
Sult-prisen  – 2014 
Språkrådets språkpris for fremragende bruk av norsk i sakprosa – 2017


== Referanser ==


== Eksterne lenker ==
Forfatterbiografi på Det norske samlaget
Presentasjon i Forfatterkatalogen på Forfattersentrums nettsider